প্রজনন চতুর্দশপদীগুচ্ছ

শেকসপিয়রের চতুর্দশপদীগুচ্ছের মধ্যে ১ থেকে ১৭ সংখ্যক চতুর্দশপদীগুলি প্রজনন চতুর্দশপদী (ইংরেজি: procreation sonnets) নামে পরিচিত।

১৫ সংখ্যক চতুর্দশপদীটিতে সরাসরি প্রজননের কথা বলা না হলেও, পূর্ববর্তী চতুর্দশপদীগুলির একনিষ্ঠ আবেদন পাঠককে এই চতুর্দশপদীর শেষ চরণে ("I engraft you new") গিয়ে সেই কথাই স্মরণ করিয়ে দেয়। ১৬ সংখ্যক চতুর্দশপদীতে সেই চিন্তা অবিচ্ছিন্ন থাকে এবং স্পষ্ট হয়ে যায় যে "এনগ্র্যাফটিং" বলতে "অনুর্বর ছন্দ"-এ যুবককে প্রজনন ঘটাতে বলা হয়েছে। এই চতুর্দশপদীকে আবার যুবককে বিবাহ করে সন্তান উৎপাদন করতে অনুরোধ করা হয়।

এগুলিকে "প্রজনন চতুর্দশপদীগুচ্ছ" বলার কারণ, এগুলিতে উদ্দিষ্ট যুবককে বিবাহ করে সন্তান উৎপাদনের অনুরোধ জানানো হয়েছে। চতুর্দশপদীগুলিতে কবি একাধিকবার বলেছেন যে, যুবকের সন্তান হবে সেই যুবকেরই প্রতিরূপ, যার মাধ্যমে সেই যুবক চিরদিন বেঁচে থাকবেন।

যুবকের প্রকৃত ঐতিহাসিক পরিচয় রহস্যাবৃত; গবেষকরা এই ক্ষেত্রে দু'জন সম্ভাব্য ব্যক্তির নাম প্রস্তাব করেন:  হেনরি রিওদেসলি, সাউদাম্পটনের ৩য় আর্ল ও উইলিয়াম হারবার্ট, পেমব্রোকের ৩য় আর্ল।

১৮ সংখ্যক সনেট ("Shall I compare thee to a summer's day?") থেকে কবি প্রজননের চিন্তাধারা থেকে সরে আসেন এবং নতুন ও বৃহত্তর দৃষ্টিকোণের পরিচয় দেন; এখানে তিনি যুবকের প্রতি নিজের অনুরাগ ব্যক্ত করতে শুরু করেন।

তথ্যসূত্র

উল্লেখপঞ্জি

প্রজনন
বিষয়শ্রেণী:চতুর্দশপদী গবেষণা
বিষয়শ্রেণী:চতুর্দশপদীবিদ্যা